Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: hogy az elbírálás elmaradt, mert a Fõvárosi Közgyûlés a 1330/1991. (XII. 9.) számú határozatára figyelemmel évente
Paragraph Index: 291

hogy az elbírálás elmaradt, mert a Fõvárosi Közgyûlés a 1330/1991. (XII. 9.) számú határozatára figyelemmel évente csak egy alkalommal tárgyalja a közterületek elnevezését, amelyet 2002-ben május 30-án már megtett. Az elõterjesztés elbírálására így elõre láthatólag csak 2003 májusában fog sor kerülni. A biztos általános helyettese megállapította, hogy a feltárt mulasztás a jogbiztonságot veszélyeztette, mert az érintettek a lakcím-bejelentési kötelezettségüknek nem tudtak eleget tenni, és az több közszolgáltatás igénybevételében súlyosan korlátozta õket. A közterületek elnevezése testületi szerv hatáskörébe tartozó egyedi államigazgatási ügy, ezért az államigazgatási eljárásról szóló törvény (Áe.) a testületi szerv számára a határidõt úgy szabja meg, hogy a döntést legkésõbb a soron következõ testületi ülésen kell meghozni. A Fõvárosi Közgyûlés 1991-ben hozott határozata az akkori tömeges névváltoztatások miatt indokolt volt, de az ilyen tömeges közterületi elnevezések napjainkra már nem jellemzõek, és jobbára csak az új, névvel még nem rendelkezõ közterületek névadása kerül napirendre. Az önkormányzatok eljárásai együttesen az állampolgárok jogbiztonsághoz fûzõdõ alkotmányos jogával kapcsolatos visszásságot okoztak. Egyrészt a kerületi képviselõ-testület azzal, hogy a hatályos fõvárosi rendeletet nem ismerve hibás döntést hozott a nevekrõl. Másrészt a fõvárosi önkormányzat az által, hogy olyan határozatot hozott és alkalmazott, amely ellentétes az Áe. elõírásaival. Az általános helyettes a visszásság orvoslására ajánlásában felkérte a fõpolgármestert, hogy kezdeményezze az 1991-es határozat módosítását, és a közterületek elnevezésére irányuló indítványok törvényes határidõn belüli megtárgyalását. A Bp. XVIII. kerületi Önkormányzat jegyzõjét pedig felkérte, hogy ügyeljen arra, hogy a bizottságok nem jogi végzettségû tagjai is a megfelelõ jogszabályok birtokában és ismeretében hozhassák meg döntéseiket. A jegyzõ a felhívásnak eleget tett. A fõpolgármester az ajánlást elfogadta, és a közgyûlésnél kezdeményezte a határozat hatályon kívül helyezését.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes